ASM Clermont Auvergne
An Association sportive montferrandaise Clermont Auvergne a zo ur c'hleub rugbi gall krouet e 1911 e Clermont-Ferrand (Puy-de-Dôme) dindan an anv Association sportive Michelin da c'houde Association Sportive Montferrandaise. C'hoari a ra ar skipailh er stad Marcel Michelin, ar bloaz-mañ e Top 14 hag ivez e Kib Europa.

Ar c'hlub a zo bet gourfennad ar c'hampionad Frañs dek gwech a-raok dont a-benn da c'hounit Skoed Brennus evit ar wech kentañ, e 2010. Aet eo ar maout ivez gant Montferrand div wech e Challenge Cup, ar gib vihan Europa.

Roll loreidi 

Frañs
 Kampionad Frañs: 2010; gourfennad 1936, 1937, 1970, 1978, 1994, 1999, 2001, 2007, 2008, 2009
 Deadenn Yves du Manoir: 1938, 1976, 1986; gourfennad 1935, 1957, 1972, 1979, 1985, 1994
 Kib Frañs / ar C'hevre: 2001; gourfennad 1945, 1947

Europa
 Heineken Cup: kardgourfennad 2000, 2002, 2010
 European Challenge Cup: 1999, 2007; gourfennad 2004

Skipailh 2010-11

Staff 

Prezidant
 

Alierien
 Jean-Marc Lhermet

Gourdonerien
 Vern Cotter
 Franck Azéma

Stad Marcel-Michelin

Marcel-Michelin eo anv ar stad el lec'h ma c'hoari skipailh ASM Clermont Auvergne abaoe 1911. 

Anvet eo bet Marcel-Michelin a-benn enoriñ krouer ha prezidant kentañ ar c'hlub, Marcel Michelin, a oa ivez mab André ha niz Édouard a zo bet krouet an embregerezh Michelin ganto. Aet eo ar stad war vrasaat e-kerzh ar bloavezhioù 2000: hiziv an deiz ez eus tu da zegemer 16 800 a arvesterien er "Michelin" (rekord tizhet gant 16 804 arvester d'an 2 a viz Ebrel evit ar c'hrogad Top 14 ASM - BO). A-raok mont war an dachenn o tont eus ar gwiskva e c'hall ar c'hoarierien gwelout ur banell skrivet warni an niver a grogadoù bezañ bet gounezet gant ar re velen du-hont abaoe ma c'hoari ar skipailh el live uhelañ (e 1925): muioc'h eget 1000 abaoe ar c'hrogad a-enep Arix Viadana d'ar 16 a viz Kerzu 2006.
Degemeret ez eus bet krogadoù skipailh rugbi Frañs div wech e Marcel-Michelin: e 1977 a-enep Romania hag e 1983 a-enep Aostralia. E 2006 e voe gounezet gourfenn Kib rugbi ar bed -21 bloaz gant skipailh Frañs er Michelin (gant ar Clermontiz Thomas Domingo ha Loïc Jacquet en o zouez).

Liamm diavaez 
  Lec'hienn ofisiel ASM Clermont Auvergne

Kluboù rugbi